potvarkis

DĖL ŠILALĖS RAJONO SAVIVALDYBĖS TARYBOS 16 POSĖDŽIO SUŠAUKIMO

2020 m. gegužės 7 d. Nr. T3-39

Šilalė

Vadovaudamasis Lietuvos Respublikos vietos savivaldos įstatymo 13 straipsnio 4, 6 ir 111 dalimis, 20 straipsnio 2 dalies 1 punktu ir 4 dalimi:

1. Š a u k i u 2020 m. gegužės 15 d. 10.00 val. Šilalės rajono savivaldybės tarybos 16 posėdį, kuris vyks nuotoliniu būdu realiuoju laiku elektroninių ryšių priemonėmis.
2. T e i k i u Šilalės rajono savivaldybės tarybai svarstyti šiuos klausimus:

2.1. Dėl Šilalės rajono savivaldybės tarybos 2018 m. spalio 25 d. sprendimo Nr. T1-222 „Dėl Šilalės rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ pakeitimo.

Pranešėja Rasa Kuzminskaitė.

2.2. Dėl 2021 metų nekilnojamojo turto mokesčio tarifų nustatymo.

Pranešėja Danguolė Vėlavičiutė.

2.3. Dėl Šilalės rajono savivaldybės saugaus elgesio paviršinių vandens telkinių vandenyje ir ant paviršinių vandens telkinių ledo taisyklių patvirtinimo.

Pranešėja Vita Monkevičienė.

2.4. Dėl Šilalės rajono savivaldybės teritorijoje esančių paplūdimių sąrašo patvirtinimo.

Pranešėja Vita Monkevičienė.

2.5. Dėl kompiuterinės įrangos perėmimo Šilalės rajono savivaldybės nuosavybėn ir jos perdavimo valdyti, naudoti ir disponuoti patikėjimo teise.

Pranešėja Reimunda Kibelienė.

2.6. Dėl sutikimo perimti Šilalės rajono savivaldybės nuosavybėn valstybei nuosavybės teise priklausantį turtą.

Pranešėja Reimunda Kibelienė.

2.7. Dėl Šilalės rajono savivaldybės nuosavybės teisės į inžinerinius statinius įregistravimo.

Pranešėja Reimunda Kibelienė.

2.8. Dėl Visuomenės sveikatos priežiūros organizavimo Šilalės rajono savivaldybės mokyklose tvarkos aprašo patvirtinimo.

Pranešėja Dalė Briedienė.

2.9. Dėl leidimo perleisti viešosios įstaigos Pajūrio ambulatorijos iš Europos Sąjungos struktūrinių fondų lėšų bendrai finansuojamo projekto Nr. 08-1.3-CPVA-R-609-71-0009 „Ambulatorinių sveikatos priežiūros paslaugų prieinamumo gerinimo viešojoje įstaigoje Pajūrio ambulatorijoje“ įsigytą turtą.

Pranešėja Dalė Briedienė.

2.10. Dėl leidimo rengti ir teikti paraišką.

Pranešėjas Martynas Remeikis.

2.11. Dėl leidimo rengti ir teikti paraišką „Gatvių apšvietimo modernizavimas Šilalės rajone“.

Pranešėjas Martynas Remeikis.

2.12. Dėl leidimo rengti ir teikti paraišką „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Šilalės rajone“.

Pranešėjas Martynas Remeikis.

2.13. Dėl funkcinės zonos „Tauragė+“ plėtros strategijos patvirtinimo.

Pranešėjas Martynas Remeikis.

2.14. Kita informacija.

Pranešėjas Algirdas Meiženis.

3. P a v e d u paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt)ir vietinėje spaudoje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo dienos.

|  |  |  |
| --- | --- | --- |
| Savivaldybės meras |  | Algirdas Meiženis |